Modul 9

Materiale: Politikkens kernestof s. 148-151

Arbejd selv

Jeg er desværre blevet temmelig sølle i dag, så I må arbejde selv.

Jeg sender en besked til jer, hvor I kan finde jeres opgaveformulering til SRO. Skriv til Britt og mig, hvis I er i tvivl om noget.

1. Freja og Josefine, jeg må bede jer om at holde oplægget, da vi ikke har timer i næste uge og i den efterfølgende kun har én, hvor vi bl.a. skal have opgaver retur, så der er ikke tid. Så I må på den i dag uden mig…

Og resten af klassen giver feedback, som vi plejer – og der er en skov af hænder under diskussionsspørgsmålet 😊

Herefter arbejder I i mindre grupper (maks. 4) med følgende spørgsmål fra i går og til dagens lektie om medborgerskab – besvarelser oploades på elevfeedback ved timens slutning – kun et opload pr. gruppe men med angivelse af alle gruppens medlemmer. God arbejdslyst

* Hvilke aktører forsøger at påvirke processen omkring klimalovgivningen og hvordan?
	+ Individer, partier, interesseorganisationer, græsrodsbevægelser…
	+ Med hvilke virkemidler forsøger de at trænge igennem? Hvem tager de kontakt til, hvornår i processen, bruges medier osv?
	+ Overvejelser om aktørernes magt – hvilke aktører har mest magt? Hvilke(n) type(r) magt har de?
* Noter til sidst de vigtigste forklaringer på, hvorfor det lykkedes at komme igennem med en klimalov.
* Ser I nogle demokratiske fordele og ulemper ift. processen om klimaloven? Husk at inddrage viden om demokrati, den parlamentariske styringskæde og magt.
* Hvad dækker begrebet medborgerskab over? Her skal I komme ind på de tre dimensioner af det samt Marshall medborgerskabsbegreb. Herunder: hvorfor er de tre typer af rettigheder vigtige ift. medborgerskab?
* Hvad dækker den republikanske medborger og den forbrugeristiske medborger over? Bare drop den innovative…
* Hvordan kommer medborgerskab til udtryk i dokumentaren? Og de to typer – kan vi se en eller begge af dem heri?
* Endelig en lille note ift. pluralisme, elitisme og korporatisme (som vi kort snakkede om til sidst i går og som jo også stod nævnt i lektien til i går (minus elitisme)). Der er en fin figur s. 123 i bogen, der viser forskellen på pluralisme og elitisme – og hvis den ikke skaber overblik, så skim siderne 120-125 (minus s. 124)